VEGA, Live Nation, FROST og Yo Fok præsenterer  
**Yo Fok holder efterfest til Modeselektor i VEGA**  
*Den 14. februar indtages Store VEGA af de tyske electro-konger Modeselektor, der er kendt for at sætte dansegulvet under pres med tunge beats med melodiske strejf. Efter koncerten med Modeselektor fortsætter festen i Ideal Bar, hvor det danske fest-kollektiv Yo Fok giver den gas.*

**Efterfest med Yo Fok**  
Fest-kollektivet [Yo Fok](http://www.facebook.com/YO.FOK.LIFE?fref=ts" \t "_blank), der blandt andet tæller Eloq, Copyflex, Julius Sylvest og Dixone, står for at holde festen kørende, når Modeselektor går af scenen i Store VEGA.

I Ideal Bar vil [Copyflex](http://www.facebook.com/COPYFLEXX" \t "_blank) fra Yo Fok forsætte festen med ”champagne bass” og andet godt fra de varme lande. Han siger selv, at det var Modeselektor, der inspirerede ham til at gå fra noise til klub-musikken.

Det bliver dermed mere end bare en koncert, når Modeselektor indtager VEGA – det bliver en gigantisk fest!

**Modeselektor - et anmelderrost livenavn**  
Sidst [Modeselektor](http://www.modeselektor.com/) var i Danmark var på Roskilde Festival 2012, og dette show fik både publikum og anmelderne op af stolene. Koncerten fik fire stjerner af Soundvenue og fem stjerner af Gaffa.

Gaffas anmelder skrev blandt andet: ”*De (Modeselektor) har en særegen evne til at skabe hårdt trampende dansegulvfyldere med en poetisk, melodisk kant, som er beundringsværdig*”.

Er man til elektronisk klubmusik, bliver det derfor en aften man ikke vil misse.

**Fakta om koncerten og efterfesten**  
Koncert  
Modeselektor (DE)  
Torsdag 14. februar kl. 21  
Store VEGA, Enghavevej 40, 1674 Kbh. V  
225 kr. + gebyr  
Forsalg via VEGAs hjemmeside, Billetnet og på posthuse.  
[Læs mere og køb billet til koncerten med Modeselektor i Store VEGA](http://vega.dk/arrangementer/modeselektor-9438.html" \t "_blank).

Efterfest  
Yo Fok (DK)  
Torsdag 14. februar kl. 23.30 ca.  
Ideal Bar, Enghavevej 40, 1674 Kbh. V  
Gratis entré  
[Læs mere om efterfesten med Yo Fok i Ideal Bar](http://vega.dk/arrangementer/modeselektor-9438.html" \t "_blank).  
  
  
*For yderligere oplysninger kontakt venligst*  
Johan Sølling  
Kommunikationsmedarbejder, VEGA  
js@vega.dk